การเติบโตที่ไต้หวัน
ในฐานะลูกสาวของนักประดิษฐ์อักษรวิจิตร
หนึ่งในความทรงจำแสนล้ำค่าที่ฉันจำได้
คือเมื่อแม่ของฉันให้ฉันดูความงดงาม รูปร่าง
และรูปแบบของตัวอักษรจีน
ตั้งแต่นั้นเป็นต้นมา ฉันก็รู้สึกหลงไหลได้ปลื้ม
กับภาษาอันสุดแสนจะวิเศษนี้
แต่สำหรับคนนอก มันดูราวกับว่า
ไม่สามารถผ่านเข้ามาได้ง่ายๆ เช่นเดียวกัน กับกำแพงเมืองจีน
ในช่วง 2-3 ปีที่ผ่านมา ฉันนึกสงสัยว่า
ฉันจะสามารถทลายกำแพงนี้ได้หรือไม่
เพื่อให้ใครก็ตามที่ต้องการ ได้สามารถเข้าใจและซาบซึ้ง
กับความงดงามของภาษาที่เก่าแก่นี้
ฉันเริ่มคิดว่า วิธีการใหม่ ที่รวดเร็ว
ในการเรียนรู้ภาษาจีน คงจะช่วยได้มาก
ตั้งแต่ห้าขวบ ฉันเริ่มเรียนวิธีการเขียน
ทุกๆเส้น สำหรับทุกๆตัวอักษร
ด้วยลำดับที่ถูกต้อง
ฉันเรียนรู้ตัวอักษรใหม่ๆทุกวัน
ในช่วงระยะเวลา 15 ปีถัดมา
เนื่องจากเรามีเวลาแค่ห้านาที
มันน่าจะดีกว่าที่เราจะมีวิธีที่เร็วและง่ายกว่านั้น
นักวิชาการชาวจีน จะต้องรู้ตัวอักษรถึง 20,000 ตัว
คุณจำเป็นต้องรู้แค่ 1,000 ตัว เพื่อที่จะพออ่านออกเขียนได้
ตัวอักษร 200 ตัวแรก จะช่วยให้คุณเข้าใจ
งานเขียนทั่วไปราว 40 เปอร์เซ็นต์ --
เพียงพอที่จะอ่านป้ายข้างถนน รายการอาหารในภัตตาคาร
เข้าใจ ใจความหลักๆของหน้าเว็บไซต์
หรือ หนังสือพิมพ์
วันนี้ฉันจะเริ่มด้วยแปดตัวอักษร
เพื่อจะแสดงให้คุณเห็นว่าวิธีการเรียนรู้นี้ เป็นอย่างไร
คุณพร้อมมั้ยคะ
อ้าปากของคุณให้กว้างที่สุด เท่าที่จะกว้างได้
จนมันเป็นรูปสี่เหลี่ยม
คุณจะได้คำว่าปาก
นี่คือคนที่ออกไปเดินเล่น
คน
ถ้ารูปร่างของไฟ คือคน
กับแขนสองข้างที่ชูขึ้น
เหมือนกับว่าเธอร้อง อย่างไม่สามารถควบคุมอารมณ์ได้
"ช่วยด้วย! ไฟไหม้ฉันอยู่!" --
สัญลักษณ์นี้ แท้จริงแล้วกำเนิดมาจากรูปร่างของ เปลวไฟ
แต่คุณอาจจะอยากมองอีกแบบ อันไหนก็ได้ที่ช่วยให้คุณจำได้
นี่คือต้นไม้
ต้นไม้
นี่คือ ภูเขา
พระอาทิตย์
พระจันทร์
สัญลักษณ์ของประตู
คล้ายกับประตูร้านเหล้าในหนังคาวบอยเลย
ฉันเรียกอักษรทั้งแปดตัวนี้ว่า รากศัพท์
พวกมันเป็นตัวต่อ
สำหรับคุณที่จะสร้างตัวอักษรอื่นจำนวนมาก
คน
ถ้ามีใครเดินข้างหลัง นั่นคือ "ติดตาม"
ดังคำกล่าวโบราณกาล
สองคนคือเพื่อน สามคนคือพวก (ฝูงชน)
ถ้าคนยืดแขนออกไปกว้างๆ
คนนี้บอกเราว่า "มันใหญ่ขนาดนี้เชียว"
คนไปอยู่ในปาก คนคนนี้ติดกับ
เขาเป็นนักโทษ คล้ายกับเรื่องโจนาห์ในท้องปลาวาฬ (Bible)
ต้นไม้หนึ่งต้น คือต้นไม้ สองต้นรวมกัน เราจะได้ป่าไม้
สามต้นรวมกัน เราจะได้ป่าทึบ
เอาแผ่นกระดานสอดเข้าไปข้างใต้ต้นไม้ เราจะได้รากฐาน
เอาปากไว้บนยอดไม้ เราจะได้ "เจ้าโง่" (เสียงหัวเราะ)
จำง่ายๆ
เพราะต้นไม้พูดได้ ค่อนข้างปัญญาอ่อนไปซักหน่อย
จำไฟได้มั้ยคะ
ไฟสองกองรวมกัน เราจะได้ความร้อน
ไฟสามกองรวมกัน นั่นคือเปลวไฟจำนวนมาก
ถ้าเอาไฟไปไว้ใต้ต้นไม้สองต้น นั่นคือการเผาไหม้
สำหรับคนจีนแล้ว พระอาทิตย์คือต้นกำเนิดของความสำเร็จ
พระอาทิตย์สองดวงรวมกัน เจริญรุ่งเรือง
สามดวงรวมกัน เปล่งประกายนั่นเลย
ถ้าเอาพระอาทิตย์กับพระจันทร์มาประสานแสงร่วมกัน
มันคือ ความสว่าง
มันยังหมายถึง พรุ่งนี้ อีกด้วย หลังจากหนึ่งวัน และหนึ่งคืน
พระอาทิตย์ขึ้นจากขอบฟ้า พระอาทิตย์ขึ้น
ประตู เอากระดานไปไว้ข้างในประตู
มันคือ กลอนประตู
เอาปากไว้ในประตู คือการถามคำถาม
ก๊อก ก๊อก มีใครอยู่มั้ยคะ
คนผู้นี้ ย่องออกมาจากประตู
การหลบหนี การหลบเลี่ยง
ทางซ้าย เรามีผู้หญิง
ผู้หญิงสองคนรวมกัน เราจะได้การทะเลาะกัน
(เสียงหัวเราะ)
หญิงสามคนรวมกัน ระวังค่ะ มันคือ การมีชู้
เราเรียนมาได้เกือบๆจะ 30 ตัวอักษรแล้วนะคะ
ด้วยวิธีนี้ รากศัพท์ทั้งแปด
จะทำให้คุณสร้างตัวอักษรได้ 32 ตัว
ตัวอักษรแปดตัวในกลุ่มต่อไป
จะสร้างตัวอักษรใหม่เพิ่มอีก 32 ตัวอักษร
เพราะงั้น ด้วยการออกแรงเล็กๆน้อยๆ
คุณจะสามารถเรียนรู้ตัวอักษรได้ถึงสองสามร้อยตัว
ซึ่งจะพอๆกันกับเด็กแปดขวบชาวจีนเลยล่ะ
เมื่อเราได้รู้จักตัวอักษร เราเริ่มที่จะสร้างวลีหรือถ้อยคำ
ยกตัวอย่างเช่น ภูเขาและไฟมาอยู่ด้วยกัน
เราก็จะได้ภูเขาที่มีไฟ มันคือ ภูเขาไฟ นั่นเอง
เรารู้ว่าญี่ปุ่นคือดินแดนแห่งพระอาทิตย์ขึ้น
นี่คือพระอาทิตย์ วางไว้กับจุดเริ่มต้น
เพราะญี่ปุ่นตั้งอยู่ทางตะวันออกของจีน
ดังนั้น พระอาทิตย์ จุดเริ่มต้น อยู่ด้วยกัน เราจะได้คำว่า ญี่ปุ่น
ถ้าเราเอาคนไปไว้ข้างหลังญี่ปุ่น เราจะได้อะไรคะ?
คนญี่ปุ่น
ตัวอักษรทางซ้ายมือคือภูเขาสองลูก
วางซ้อนกันอยู่
ในจีนยุคโบราณ นั่นหมายถึงการเนรเทศ
เพราะจักรพรรดิ์จีน พระองค์จะส่งศัตรูทางการเมือง
เนรเทศไปอยู่หลังเขา
ในปัจจุบัน เนรเทศ กลายเป็น การออกไป
ปากที่บอกคุณว่าจะออกไปทางไหน
ก็คือทางออก
นี่คือภาพสไลด์ที่ทำให้ฉันนึกได้ ว่าควรจะหยุดการบรรยาย
และออกไปจากเวทีแห่งนี้เสียที ขอบคุณค่ะ
(เสียงปรบมือ)